Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 837

(4) Ha a bepanaszolt Fél úgy ítéli meg, hogy a felfüggesztés szintje nem felel meg a sérelem által okozott érvénytelenítés és károkozás szintjének, írásban kérheti az eredeti választottbírói testület döntését a kérdésben. Ezt a kérelmet a (2) bekezdésben említett 10 napos időtartam lejártát megelőzően kell a panaszos Félnek és a Kereskedelmi Bizottságnak elküldeni. A választottbírói testület a kérelem benyújtásának időpontjától számított 30 napon belül bocsátja ki a Felek és a Kereskedelmi Bizottság részére a kötelezettségek felfüggesztésének szintjére vonatkozó döntéséről. Az eredeti választottbírói testület döntésének kibocsátásáig a kötelezettségeket nem lehet felfüggeszteni, és bármely felfüggesztésnek összhangban kell lennie a választottbírói testület döntésével.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes